EkBass/fiwiki-20250220-pages-articles huggingface dataset:
Tom Kankkonen

Tom Kankkonen (s. 1960) on suomalainen toimittaja, joka työskentelee Ylellä. Hän on toiminut muun muassa Aamu-TV:n juontajana, Yle Uutisten ulkomaantoimittajana ja Ylen Skandinavian-kirjeenvaihtajana. Tammikuussa 2020 Kankkonen aloitti yhtenä radion Ykkösaamun vuorottelevista juontajista. Hän on koulutukseltaan valtiotieteiden maisteri. Kankkonen on julkaissut kirjat Turkki – Eurooppaa ja Aasiaa (2005) ja Islam Euroopassa (2008). Hän on palkintoehdokas Suuren Journalistipalkinnon Vuoden journalisti -kategoriassa 2015 erityisesti Syyriaa, Irakia ja Turkkia käsittelevien raporttiensa ansiosta. == Tunnustukset == * Bonnierin vuoden journalisti 2015 == Lähteet == == Aiheesta muualla == * Rajamäki, Tiina: Suomalainen moskeija on vielä kerrostalon kivijalassa (Kirja-arvio teoksesta Islam Euroopassa) Helsingin Sanomat 1.6.2008. * Lepoluoto, Juhana: Islam Euroopassa (Kirja-arvio) Savon Sanomat 5.6.2008. * Juntunen, Marko: Kirjatutka: Väläyksiä eurooppalaisesta islamista Ulkopolitiikka 2/2008. Luokka:Suomalaiset televisiotoimittajat Luokka:Vuonna 1960 syntyneet Luokka:Elävät henkilöt Luokka:Ulkomaankirjeenvaihtajat
Nanni Loy

Nanni Loy (23. lokakuuta 1925 – 21. elokuuta 1995) oli italialainen elokuvaohjaaja, käsikirjoittaja ja näyttelijä. Hänen töidensä joukossa ovat Nokkelat pankkirosvot (1959), Sankareiden päivä (1962) ja Scugnizzi (1989). Loy oli ehdolla Oscar-palkinnon, Berliinin elokuvajuhlien Kultaisen karhun ja kahden David di Donatello -palkinnon saajaksi. Hän voittikin useamman elokuvapalkinnon. == Aiheesta muualla == * Luokka:Italialaiset elokuvaohjaajat Luokka:Italialaiset elokuvakäsikirjoittajat Luokka:Italialaiset näyttelijät Luokka:Vuonna 1925 syntyneet Luokka:Vuonna 1995 kuolleet
Tintin seikkailut (animaatiosarja)

Tintin seikkailut () on Nelvanan ja Ellipse Programmen ranskalais- kanadalaisena yhteistyönä vuonna 1991 tuottama animaatiosarja, johon tehtiin 39 puolen tunnin mittaista jaksoa. Jaksot perustuvat Hergén Tintin seikkailut -sarjakuviin, tosin monista jaksoista jätettiin paljon alkuperäisissä tarinoissa ollutta sisältöä kokonaan pois. Sarjasta on yhteensä kolme tuotantokautta, joista jokainen sisältää 13 jaksoa. Suurin osa sarjan tarinoista on esitetty kahden jakson mittaisina, lukuun ottamatta tarinoita Tintti Amerikassa, Salaperäinen tähti ja Rakham Punaisen aarre. Kaksi ensimmäistä tarinaa Tintti Neuvostojen maassa ja Tintti Afrikassa, eivät kuulu animaatiosarjaan muun muassa neuvostovastaisuuden ja rasismin merkkien takia. Lisäksi viimeinen seikkailu, Tintti ja aakkostaide, ei myöskään kuulu animaatiosarjaan keskeneneräisen sisältönsä vuoksi. ==Tarina== ===Henkilöt=== ====Päähenkilöt==== Tintti: Sarjan nuori päähenkilö, ammatiltaan lehtimies, joka joutuu tahtomattaankin erilaisiin seikkailuihin ja kiperiin tilanteisiin, mutta selviää niistä lähes aina nokkeluutensa ja älynsä avulla. Milou: Tintin uskollinen karkeakarvainen kettuterrieri, joka usein auttaa isäntäänsä parhaan mukaan. Kapteeni Haddock: Tintin luotettu kumppani, joka lähes aina on tämän mukana seikkailuissa. Haddock on vanha merimies, joka pitää alkoholista sekä on suustaan varsin kovasanainen. Professori Tuhatkauno: Tintin ja Haddockin hyvä ystävä. Hän on erittäin huonokuuloinen, mutta todella etevä kehittämään ja rakentamaan erilaisia laitteita. Dupont ja Dupond: Poliisietsiväpari, jotka molemmat pukeutuvat mustiin pukuihin ja knalleihin. Ovat työssään täysin epäpäteviä ja onnistuvat lähes aina tunaroimaan helpoimmatkin tehtävät. ==== Yleisimmät ja tärkeimmät viholliset==== Rastapopoulos: Ovela ja rikas rikollispäällikkö, joka on yksi Tintin arkkivihollisista. Toiminut muun muassa huumeliigan päällikkönä sekä harrastanut muitakin laittomia liiketoimia. Allan: Konnamainen merimies, joka esiintyy useimmiten Rastapopouloksen kätyrinä muun muassa kansainvälisen huumeliigan toimissa. J. W. Müller: Konnamainen saksalainen tohtori. Sponsz: Bordurialainen eversti, joka haluaa kostaa Tintille. Mitsuhirato: Japanilainen agentti, joka esiintyy Sinisessä lootuksessa. Pablo: Palkkamurhaaja, joka esiintyy albumeissa Särkynyt korva sekä Tintti ja Picarot. ==Äänirooleissa== ===Alkuperäiset (englanti)=== ===Alkuperäiset (ranska)=== ===Suomenkieliset ääninäyttelijät=== ==Lähteet== == Aiheesta muualla == *TV.com: Tintin seikkailut Luokka:1990-luvun piirrossarjat Luokka:Kanadalaiset televisiosarjat Luokka:Ranskalaiset animaatiosarjat Luokka:Seikkailusarjat Luokka:Sarjakuviin perustuvat televisiosarjat
Le Ponant

Le Ponant on kolmimastoinen ranskalainen luksushuvijahti, jossa on 64 matkustajapaikkaa ja 32 hyttiä. 4\. huhtikuuta 2008 Le Ponant joutui somalimerirosvojen kaappaamaksi Adeninlahdella Somalian rannikolla matkallaan Seychelleiltä Välimerelle. Le Ponantissa ei ollut kaappauksen aikana matkustajia, ainoastaan 30 miehistönjäsentä, jotka otettiin panttivangeiksi. Heistä yksi oli kamerunilainen, kuusi filippiiniläisiä, 22 ranskalaisia ja yksi ukrainalainen. Ranskan erikoiskommandojoukko GIGN paikansi aluksen sijainnin ja vapautti panttivangit 12. huhtikuuta. Vapautusoperaation aikana Ranskan armeijan helikopteri Djiboutin sotilastukikohdasta paikansi kaapparit Jariban kylästä Somaliasta. Tarkka-ampuja osui kaappareiden pakoautoon, ja kommandot pidättivät 12 merirosvoa. Somalian viranomaisten mukaan myös siviilejä loukkaantui operaatiossa, mutta Ranska on kiistänyt tiedon. Kommandot saivat myös takaisin osan omistajan maksamista lunnasrahoista. Kuusi merirosvoa vietiin Ranskaan oikeudenkäyntiä varten. == Lähteet == * * Luokka:Risteilyalukset Luokka:Merirosvous Luokka:Panttivankikriisit Luokka:2008
Kemiallinen energia

Kemiallisella energialla tarkoitetaan aineen rakenneosien kemiallisiin sidoksiin sitoutunutta energiaa. Kaikissa kemiallisissa reaktioissa tapahtuu energian muutoksia, joissa energiaa joko vapautuu (eksoterminen reaktio, jos energia vapautuu lämpönä) tai sitoutuu (endoterminen reaktio). Kemiallinen energia voi muuttua myös muiksi energiamuodoiksi. ==Kemiallisen energian muotoja== Polttoaineiksi kutsutaan aineita, joihin sitoutunut kemiallinen energia voidaan yleensä palamisessa vapauttaa ja muuttaa lämmöksi tai mekaaniseksi energiaksi. Fotosynteesissä kasvit muuttavat aurinkoenergiaa kemialliseksi energiaksi, ja sähköenergiaa voidaan muuttaa kemialliseksi energiaksi sähkökemiallisissa reaktioissa. ==Katso myös== *Entalpia *Ionisoitumisenergia *Sidosenergia Luokka:Energia
Becoming (Ari Koivusen albumi)

__NOTOC__ Becoming on Ari Koivusen toinen studioalbumi, joka julkaistiin 11. kesäkuuta 2008. Levy nousi välittömästi ilmestyttyään Suomen virallisen albumilistan kärkeen. Levyn myynti on myös ylittänyt kultalevyrajan (15 000 kappaletta). Albumin ovat tuottaneet Nino Laurenne ja Pasi Heikkilä. == Kappaleet == # # # # # # # # # # # #Fight Forever / Vili Robert Ollila (Japanin bonuskappale) == Kokoonpano == * Ari Koivunen – laulu ja taustalaulu: * Erkka Korhonen – soolokitarat, rytmikitarat, akustiset kitarat ja taustalaulu * Luca Gargano – rytmikitarat ja taustalaulu * Vili Ollila – koskettimet ja ohjelmointi * Erkki Silvennoinen – bassokitara ja taustalaulu * Mauro Gargano – rummut * Aleksi Parviainen – taustalaulu == Arvostelut == * Imperiumi.net: Imperiumi.net: Levyarvio * Rumba: negatiivinenRumba: Levyarvio * Soundi: Soundi: Levyarvio * V2.fi: V2.fi: Levyarvio == Lähteet == Luokka:Vuoden 2008 albumit Luokka:Ari Koivusen albumit Luokka:Nino Laurennen tuottamat albumit
Trond Iversen

Trond Iversen (s. 22. maaliskuuta 1976 Drammen) on norjalainen entinen maastohiihtäjä, joka oli erikoistunut sprinttihiihtoon. Iversenin ensimmäiset arvokilpailut olivat Salt Lake Cityn olympialaiset 2002, jossa hän sijoittui vapaan tyylin sprintissä kuudenneksi. Oberstdorfin MM-kilpailuissa 2005 hän oli yhdeksäs perinteisen sprintissä. Torinon olympialaisissa 2006 hän oli vapaan sprintissä seitsemästoista. Iversen voitti maailmancupissa kaksi kilpailua, molemmat sprinteissä. Hän voitti Göteborgissa 2005 ja Val di Fiemmessä 2002. Lisäksi hän voitti Düsseldorfissa 2005 Johan Kjølstadin kanssa sprinttiviestikilpailun. Palkintokorokkeelle hän ylsi henkilökohtaisissa kilpailuissa seitsemän kertaa. Hän voitti kaudella 2001–2002 sprintin maailmancupin ja oli kaudella 2006–2007 toinen ja 2004–2005 kolmas. Kokonaiskisassa hän sijoittui parhaiten kaudella 2001–2002: kahdenneksitoista. == Lähteet == * Trond Iversen FIS:n tietokannassa Luokka:Norjalaiset maastohiihtäjät Luokka:Vuonna 1976 syntyneet Luokka:Elävät henkilöt
Tinga Tinga

Tinga Tinga on tansanialainen taidesuuntaus, joka sai alkunsa 1960-luvulla. Suuntauksen kantaisä on tansanialainen Edward Saidi Tingatinga. Tinga Tingalle ovat tyypillisiä värikkäät ja tyylitellyt eläinaiheet. Dar es Salaamissa Oyster Bayn alueella on suuri tori, jolla taiteilijat myyvät Tinga Tinga -töitään. Nykyisin kuuluisia taidesuunnan edustajia ovat mm. Jaribuni ja A. Hassani. ==Aiheesta muualla== *Tinga Tinga *Kepa *Zanzibar connection *Inside Africa *Eastern arc *www.tingatinga.info *www.tingatinga.org *www.tingatingastories.com Luokka:Tansanian kulttuuri Luokka:Taidesuuntaukset
Kuorsaus

Kuorsaus on hengitysteiden ahtaiden kohtien värähtelyä hengitysilman mukana ja siitä johtuvaa ääntä. Kuorsausta esiintyy nukkuessa. Noin 10–15 % keski- ikäisistä miehistä kuorsaa joka yö nukkumisasennosta riippumatta. Naisilla kuorsaus on jonkin verran harvinaisempaa. Jokaöinen kuorsaaminen voi olla terveysriski. Sillä on todettu olevan yhteys sydän- ja aivoinfarkteihin. Tupakointi ja alkoholi lisäävät kuorsaamista huomattavasti ja samoin riskejä. Jos kuorsaaminen on äänekästä, katkeilevaa, välillä on selviä taukoja hengittämisessä ja tauot päättyvät erityyppisiin "korahduksiin", "poksahduksiin", "ähinään" ja "puhinaan" ja lisäksi henkilöllä esiintyy voimakasta päiväaikaista väsymystä sekä nukahtelutaipumista, voidaan epäillä henkilön sairastavan jonkin asteista uniapneaa. ==Lähteet== Luokka:Unihäiriöt
Kanga

Kanga on Tansaniassa ja muualla Itä-Afrikassa käytettävä värikäs kietaisuvaate, joka muistuttaa saronkia. Kangassa on yleensä jokin swahilinkielinen mietelause ja samaa kuva-aihetta toistava graafinen kuvio. Yleensä hankitaan kaksi samanlaista kangaa, joista toinen puetaan hameeksi ja toinen ylävartalon suojaksi. Taitavat käyttäjät pystyvät kietomaan kangasta jopa uimapuvun. == Aiheesta muualla == * http://www.glcom.com/hassan/kanga_history.html Luokka:Vaatteet
Katrin Zeller

Katrin Zeller (s. 1. maaliskuuta 1979) on saksalainen entinen maastohiihtäjä. Hän kilpaili maailmancup-tasolla vuosina 1999–2014. Zeller sijoittui Sapporon MM-kilpailuissa 2007 25:nneksi 30 kilometrin perinteisen yhteislähdössä ja 29:nneksi 10 kilometrin vapaan kilpailussa. Liberecin MM-kilpailuissa 2009 hän hiihti avausosuuden hopeaa saavuttaneessa Saksan viestijoukkueessa. Lisäksi hän oli seitsemäs parisprintissä, seitsemästoista yhdistelmäkilpailussa ja kahdeksastoista 10 kilometrillä. Vancouverin olympialaisissa 2010 hän oli mukana Saksan viestihopeaa saavuttaneessa joukkueessa. Sprintissä Zeller oli neljästoista, 30 kilometrillä 19:s ja yhdistelmäkilpailussa 24:s. Oslon MM- kilpailuissa 2011 hän sijoittui viestissä viidenneksi, 30 kilometrillä 12:nneksi, yhdistelmäkilpailussa 16:nneksi ja 10 kilometrillä 22:nneksi. Val di Fiemmen MM-kilpailuissa 2013 hän oli 10 kilometrillä 11:s, 30 kilometrillä 14:s ja yhdistelmäkilpailussa 25:s. Sotšin olympialaisissa 2014 hän sijoittui 30 kilometrillä 12:nneksi, 10 kilometrillä 25:nneksi ja yhdistelmäkilpailussa 26:nneksi. Maailmancupissa Zeller saavutti yhden henkilökohtaisen palkintokorokesijoituksen oltuaan kolmas 10 kilometrin perinteisen kilpailussa Lahdessa 2. maaliskuuta 2008. Joulukuussa 2013 hän sijoittui Asiagon parisprintin kolmanneksi yhdessä Denise Herrmannin kanssa. Saksan viestijoukkueen mukana hän on sijoittunut neljä kertaa toiselle sijalle ja kerran kolmanneksi. Maailmancupin kokonaiskilpailussa hän sijoittui parhaimmillaan kolmanneksitoista kaudella 2011–2012. == Lähteet == * Katrin Zeller FIS:n tietokannassa Luokka:Saksalaiset maastohiihtäjät Luokka:Saksalaiset olympiamitalistit Luokka:Vuonna 1979 syntyneet Luokka:Elävät henkilöt
Deep Zone Project

Deep Zone Project on bulgarialainen house- ja elektroyhtye. Yhdessä DJ Balthazarin kanssa se edusti Bulgariaa vuoden 2008 Eurovision laulukilpailussa kappaleella ”DJ, Take Me Away”. ==Historia== Deep Zone Projectin perusti kolme muusikkoa, DJ Dian, Rossko ja Luybomir Savov (Dianin isä), vuonna 2000. Vuonna 2002 he julkaisivat debyyttialbuminsa nimeltä Ela Izgrei. Vuonna 2003 heidän kappaleensa ”Without Caffeine” voitti Best Club Track of the Year -arvonimen MM TV Awards Ceremony -tapahtumassa. Deep Zone Projectin Eurovisionin edustuskappale ”DJ, Take Me Away” on sijoittunut toiseksi MTV:n Euroopan- listalla. Deep Zone Project on tehnyt yhteistyötä DJ Balthazarin kanssa muun muassa järjestämällä klubikiertueet Welcome To The Loop ja Red Line, jotka kestivät molemmat 20 päivää ja joihin tuli yleisöä yli 30 000 henkilön edestä. ==Aiheesta muualla== * * Deep Zone Projectin esittely Eurovision laulukilpailun Internet-sivuilla Luokka:Bulgarialaiset yhtyeet Luokka:Bulgarian euroviisuedustajat Luokka:Vuoden 2008 euroviisuedustajat
Maria Selin

Maria Helena Selin (s. 8. syyskuuta 1977 Helsinki) on entinen suomalainen jääkiekkoilija, pelipaikaltaan hyökkääjä. Hän kuului Suomen naisten ensimmäiseen olympiamitalin saavuttaneeseen jääkiekkojoukkueeseen. Selin edusti Suomen naisten jääkiekkomaajoukkuetta neljissä arvokisoissa ja saavutti kaikissa pronssimitalin. Olympiapronssia hän sai Naganon 1998 olympialaisissa, MM-pronssia vuosina 1999 ja 2000 sekä EM-pronssia vuonna 1996. Kaikkiaan hän pelasi 82 maaottelua. Kotimaassaan Selin edusti Karhu-Kissoja, Kiekko-Espoota, Espoo Bluesia ja Jyväskylän Hockey Catseja. Hän voitti Suomen mestaruuden Bluesin riveissä vuosina 1999 ja 2000. ==Lähteet== * * Luokka:Suomalaiset jääkiekkoilijat Luokka:Suomalaiset olympiamitalistit Luokka:Vuonna 1977 syntyneet Luokka:Elävät henkilöt
Famars Rombo

Famars Rombo on Famars di Abbiatico & Salvinelli -yhtiön tekemä nelipiippuinen haulikko. Se käyttää mm. 410. kaliiperista panosta. Ase on suunniteltu pienriistan metsästämiseen. Aseen merkittävin ominaisuus on mahdollisuus laukaista kaikki neljä piippua peräkkäin vain yhtä ainoata liipasinta puristaen. Famars Romboa valmistetaan vain rajoitettuja määriä. ==Lähteet== * Famarsin kotisivu Luokka:Haulikot
Katja Riipi

Katja Hannele Riipi (s. 26. lokakuuta 1975 Sodankylä) on suomalainen jääkiekkoilija, pelipaikaltaan hyökkääjä. Hän kuului Suomen naisten ensimmäiseen olympiamitalin saavuttaneeseen jääkiekkojoukkueeseen. Riipi on edustanut Suomen naisten jääkiekkomaajoukkuetta arvokisoissa kymmenen kertaa ja saavuttanut kuusi pronssimitalia. Olympiapronssia hän sai Naganon 1998 olympialaisissa, MM-pronssia vuosina 1997, 1999, 2000 ja 2004 sekä EM-pronssia vuonna 1996. Kaikkiaan hän on pelannut 176 maaottelua. Kotimaansa liigassa Riipi on edustanut vuosina 1994–2011 Oulun Kärppiä, Tampereen Ilvestä, Itä- Helsingin Kiekkoa ja Hämeenlinnan Pallokerhoa. Hän on saavuttanut kahdeksan SM-mitalia ja voittanut ainoan Suomen-mestaruutensa HPK:ssa viimeisellä pelikaudellaan 2010–2011. Hän on pelannut myös Sveitsissä, HC Luganon joukkueessa. == Lähteet == * * *Riipin tiedot Jääkiekkomuseon sivuilla. === Viitteet === Luokka:Suomalaiset jääkiekkoilijat Luokka:Suomalaiset olympiamitalistit Luokka:Vuonna 1975 syntyneet Luokka:Elävät henkilöt
Joe Turkel

Joseph "Joe" Turkel (15. heinäkuuta 1927 – 27. kesäkuuta 2022) oli yhdysvaltalainen näyttelijä. Hän esiintyi muiden muassa elokuvissa Peli on menetetty (1956), Kunnian polut (1957), Hohto (1980) ja Blade Runner (1982). == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1927 syntyneet Luokka:Vuonna 2022 kuolleet
Tiia Reima

Tiia-Riitta Johanna Reima (s. 1. helmikuuta 1973 Tampere) on suomalainen jääkiekkoilija, pelipaikaltaan hyökkääjä. Hän kuului Suomen naisten ensimmäiseen olympiamitalin saavuttaneeseen jääkiekkojoukkueeseen. Reima edusti Suomen naisten jääkiekkomaajoukkuetta kaksissa olympialaisissa, kuusissa MM-kisoissa ja viisissä EM-kisoissa. Hän voitti Naganossa 1998 olympiapronssia ja lisäksi viisi MM-pronssia, neljä EM-kultaa ja yhden EM- pronssin. Kaikkiaan hän pelasi 142 maaottelua. Kotimaassaan Reima on aiemmin edustanut Tampereen Ilvestä, jonka riveissä hän voitti Suomen mestaruuden vuosina 1990, 1991, 1992 ja 1993, sekä Itä-Helsingin Kiekkoa. Hän on pelannut myös Sveitsissä SC Lyssin ja HC Luganon joukkueissa. Kaudella 2009-2010 hän edustaa Espoon Bluesia. == Lähteet == * * Luokka:Suomalaiset jääkiekkoilijat Luokka:Suomalaiset olympiamitalistit Luokka:Vuonna 1973 syntyneet Luokka:Elävät henkilöt
Pilkkupallokala

Pilkkupallokala (Canthigaster solandri) on pallokaloihin kuuluva kala. Pallokalojen pitäminen akvaariossa muiden lajien joukossa on arveluttavaa siksi, että ne syövät selkärangattomia ja koralleja ja voivat nyppiä muiden kalojen eviä.Meriakvaarnion perustamismanuaali == Koko ja ulkonäkö == Pilkkupallokala kasvaa 11 cm pitkäksi. Sen vartalossa on punaruskealla pohjalla neonsinisiä pieniä pilkkuja. Selkäevän takareunan kohdalla on isompi, sinireunainen musta täplä.Wet Web Media (kuvia) == Alkuperä == Pilkkupallokala on peräisin Indopasifiselta merialueelta. Se elää tyypillisesti 10–36 metrin syvyydessä. == Käyttäytyminen == Pilkkupallokala on reviirikala, ja koiraat puolustavat aggressiivisesti reviiriään muita koiraita vastaan. == Ravinto == Plikkupallokala syö luonnossa enimmäkseen levää, mutta myös pieniä selkärangattomia. Jos sitä haluaa pitää riutta-akvaariossa, kaloja kannattaa ruokkia kahdesti päivässä ja tarjota säännöllisesti pakastekuivattua levää, esimerkiksi noria.Advanced Aquarist == Lähteet == Luokka:Meriakvaariokalat Luokka:Pallokalat
Kali Mata Ki Jai

Kali Mata Ki Jai on naisten kehitys- ja tukikeskus Gezaulolen kylässä Tansaniassa.Kotisivut: What is Kali Mata Ki Jai Taloussanomat: Hiusvärillä apua afrikkalaisen naisen arkeen Gezaulole sijaitsee 15 kilometriä etelään Dar es Salaamista.Maailmankaupat: Tuottajat - Afrikka - Kali Mata Ki Jai - "Honour to the Black Woman". Keskus sai alkunsa 1988Maailmankauppalehti , ja se avattiin 1990Activiteiten "Kali Mata Ki Jai werd opgezet in 1990".SINTAN - Projects - Rural women’s group Kali Mata in Gezaulole Kali Mata Ki Jai tarkoittaa vapaasti käännettynä "kunnia mustalle naiselle". Keskuksella on tukiryhmät Tansaniassa, Hollannissa ja Suomessa. Keskuksen tarkoitus on kohentaa alueen naisten elintasoa. Kali Mata Ki Jain tuotteista myydään Suomessa hennaa.Tampereen kehitysmaakauppa ry: Tuottajat Kali Mata Ki Jai on mainittu näytteille asettajana Hämeenlinnan mahdollisuuksien tori -tapahtuman yhteydessä vuonna 2006 ja Joensuun reilun kaupan markkinoiden yhteydessä vuonna 2007.Mahdollisuuksien tori - Paikkakunnat - Hämeenlinna - Menneet torit - 2006 Reilun Kaupan Markkinat 18.-19.5.2007 Joensuun Karjalantalolla ja Ilosaaressa - Näytteilleasettajat Keskuksen toimintaan oli pitkäaikaisesti osallistunut vuoteen 2007 mennessä yli kolmekymmentä naista. Nykyisellään keskuksen toimintaan osallistuu 15 naista, joista kaksi valmistaa hennaa. Keskus ei tavoittele valtavaa kasvua, vaan panostaa pienimuotoiseen toimintaan. Keskus järjestää matkailijoille majoitustiloja, toimintaa, palveluita ja retkiä Gezaulolen kylässä. Elinkeinotoiminnan elvyttämiseksi käyttöön otettu mikroluottoja myöntävä laina- ja talletusjärjestelmä VICOBASINTAN - Support & Informatie Netwerk Tanzania on Kali Mata Ki Jain kotisivujen mukaan antanut herätteitä kolmelle muullekin ryhmälle Dar Es Salaamissa ja kotisivujen mukaan samanlainen järjestelmä perustettiin Pohjois- Tansaniassa sijaitsevaan Nrongan kylään.Kotisivut: Newsletter - Uutiskirje 2007 Kali Mata Ki Jain VICOBA-mikroluottojärjestelmässä keskuksen 15 naista säilyttää rahoja metallilaatikossa, ostaa siitä osakkeita ja lainaa laatikossa säilytettäviä rahoja toisilleen. Vuoden lopussa laatikko tyhjennetään ja naiset saavat osuutensa säästetyistä rahoista. Seuraavana vuonna säästäminen alkaa uudestaan.Wederzijds International Contact Paper number 2, January 2008: Microcredit activates women Hollannissa toimiva Kali Mata Ki Jai -tukiryhmä kerää keskukselle rahaa, tiedottaa sen toiminnasta, järjestää työpajoja ja monikulttuurisia koulutusohjelmia ja myy työkeskuksen tuotteita. ==Keskuksen toiminta== * Opetus mikrolainoista, kirjanpidosta, terveydestä ja AIDSista * Pienimuotoinen turismi (cultural tourism) * Naisten polkupyöräilyn mahdollistaminen veden ja polttopuiden hankinnan helpottamiseksiKumppani- lehti: Kylän ainoa pyöräilevä nainen * Naisten ja tyttöjen polkupyöräilyoppitunnit * Batiikkivärjätyt tekstiilit * Mattojen ja korien punonta * Hennan ja kapokin tuotanto * Savityöt ==Lähteet== == Aiheesta muualla == *SINTAN - Projects - Rural women’s group Kali Mata in Gezaulole *Maailmankauppalehti 3/04: Gezaulolen vahvat naiset *Maailmankauppalehti 1/99 Luokka:Kehitysyhteistyö
Paul Sorvino

Paul Anthony Sorvino (13. huhtikuuta 1939 – 25. heinäkuuta 2022) oli yhdysvaltalainen elokuvissa, teatterissa ja televisiossa esiintynyt näyttelijä. Sorvino syntyi Brooklynissa, New Yorkissa amerikanitalialaiseen perheeseen ja opiskeli American Musical and Dramatic Academy -oppilaitoksessa. Hän teki debyyttinsä Broadwaylla vuonna 1964 ja elokuvassa vuonna 1970. Hänen yli 50-vuotisen uransa tunnetuin rooli oli luultavasti Paul Cicero elokuvassa Mafiaveljet (1990). == Henkilökohtainen elämä == Näyttelijät Mira Sorvino ja Michael Sorvino ovat Paul Sorvinon lapsia. == Filmografiaa == * Paniikki piikkipuistossa (1971) * Piru pakassa (1974) * Mafiaveljet (1990) * Kova laki (1991–1992) * Nixon (1995) * William Shakespearen Romeo ja Julia (1996) * The Cooler (2003) * Repo! The Genetic Opera (2008) == Aiheesta muualla == * == Lähteet == Luokka:Yhdysvaltalaiset näyttelijät Luokka:Vuonna 1939 syntyneet Luokka:Vuonna 2022 kuolleet Luokka:Amerikanitalialaiset
Trish Van Devere

Trish Van Devere (s. 9. maaliskuuta 1943 Englewood Cliffs, New Jersey) on yhdysvaltalainen näyttelijä. Syntyjään newjerseyläinen Van Devere voitti Genie-palkinnon (1980). Lisäksi hän oli vuonna 1973 ehdolla Golden Globen saajaksi. Hän on esiintynyt muiden muassa elokuvissa Yksinäinen sydän (1972), Operaatio Alfa (1973), Elävät kuvat (1978), Columbo: Täydellinen rikos (1978), Keskiyön painajainen (1980), Ruumisauto (1980) ja Tuomion enkeli (1988). Van Devere oli naimisissa George C. Scottin kanssa vuodesta 1972 tämän kuolemaan vuonna 1999. == Lähteet == == Aiheesta muualla == * Van Devere, Trish Van Devere, Trish Van Devere, Trish
Marika Lehtimäki

Marika Johanna Lehtimäki (s. 7. helmikuuta 1975 Tampere) on entinen suomalainen jääkiekkoilija, pelipaikaltaan hyökkääjä. Hän kuului Suomen naisten ensimmäiseen olympiamitalin saavuttaneeseen jääkiekkojoukkueeseen. Lehtimäki edusti Suomen naisten jääkiekkomaajoukkuetta Naganon 1998 olympialaisissa sekä neljissä MM-kisoissa ja neljissä EM-kisoissa. Olympiapronssin lisäksi hän voitti kolme MM-pronssia, kolme EM-kultaa ja yhden EM-pronssin. Kaikkiaan hän pelasi 83 maaottelua. Kotimaassaan Lehtimäki edusti Tampereen Ilvestä, jonka riveissä hän voitti Suomen mestaruuden vuosina 1990, 1991, 1992 ja 1993. ==Lähteet== * * Luokka:Suomalaiset jääkiekkoilijat Luokka:Suomalaiset olympiamitalistit Luokka:Vuonna 1975 syntyneet Luokka:Elävät henkilöt
Edward Herrmann

Edward Kirk Herrmann (21. heinäkuuta 1943 Washington – 31. joulukuuta 2014 New York) oli yhdysvaltalainen näyttelijä. Hänelle myönnettiin Emmy- ja Tony- palkinnot. Herrmann valmistui Bucknellin yliopistosta ja opiskeli ilmaisutaitoa myös LAMDA:ssa Englannissa. Hän esiintyi uransa aikana muiden muassa elokuvissa Punaiset (1981), The Lost Boys (1987) ja Sietämätöntä julmuutta (2003) sekä televisiosarjoissa Gilmoren tytöt ja Greyn anatomia. Herrmann kuoli aivokasvaimeen 71-vuotiaana sairaalassa New Yorkissa sairastettuaan kolme ja puoli vuotta. == Lähteet == == Aiheesta muualla == * Luokka:Yhdysvaltalaiset näyttelijät Luokka:Tony-palkinnon saajat Luokka:Vuonna 1943 syntyneet Luokka:Vuonna 2014 kuolleet
Viking (luotainraketti)

Viking oli sarja yhdysvaltalaisen Glenn L. Martin Companyn Reaction Motorsin kehittämiä luotainraketteja, joita tehtiin 14 kappaletta vuosina 1949–1955. Viking-raketista kehitettiin myöhemmin Vanguard-raketti. Kun Yhdysvallat sai käsiinsä saksalaisen V-2-raketin, se päätti itse kehittää suuren nestemäistä polttoainetta käyttävän raketin, joka olisi saksalaisten rakettia soveltuvampi tieteellisiin tutkimuksiin. Viking-ohjelman tarkoitus oli myös luoda amerikkalaista rakettiosaamista. Vikingien 1–7 pituus oli noin 15 metriä ja paksuus 81 cm. Viking 8:n ja sen jälkeisten rakettien pituus oli 13 metriä ja halkaisija 114 cm. Viking-raketti käytti polttoaineenaan alkoholia ja nestehappea V-2:n tavoin, mutta oli massaltaan puolet V-2:sta. Vikingissä oli ensimmäistä kertaa kääntyvä moottori. 5\. lokakuuta 1954 New Mexicon White Sandsista laukaistu Viking nousi 160 kilometrin korkeuteen, mistä se otti ensimmäisen värikuvan trooppisesta hirmumyrskystä. Kuvassa näkyi ensi kertaa Maan kaarevuus. Jotkut Vikingit nousivat 250 kilometrin korkeuteen. == Lähteet == Luokka:Luotainraketit
Ana Fernández

Ana Ivis Fernández Valle (s. 3. elokuuta 1973) on kuubalainen lentopalloilija. Hän on maajoukkueessa saavuttanut muun muassa olympiakultaa kolmasti: Barcelonassa 1992, Atlantassa 1996 ja Sydneyssä 2000. Pronssia hän saavutti Ateenassa 2004.Olympic medal winners: "Ana Fernandez" Official website of the Olympic Movement ==Lähteet== Luokka:Kuubalaiset lentopalloilijat Luokka:Kuubalaiset olympiavoittajat Luokka:Vuonna 1973 syntyneet Luokka:Elävät henkilöt
Sanna Lankosaari

Sanna Kristiina Lankosaari (s. 20. elokuuta 1978 Kemi) on suomalainen jääkiekkovalmentaja ja entinen jääkiekkoilija, pelipaikaltaan hyökkääjä. Hän kuului Suomen naisten ensimmäiseen olympiamitalin saavuttaneeseen jääkiekkojoukkueeseen. Lankosaari pelasi Suomen naisten jääkiekkomaajoukkueessa 100 maaottelua. Hän saavutti Naganossa 1998 olympiapronssia ja lisäksi MM-pronssia vuosina 1997, 1999 ja 2000 sekä EM- pronssia vuonna 1996. Kotimaassaan Lankosaari on edustanut Oulun Kärppiä ja Itä-Helsingin Kiekkoa. Hän on pelannut myös Sveitsissä Reinachin joukkueessa kausina 2002–2004 ja Oberthurgaun joukkueessa kaudella 2004–2005. Lankosaari lopetti pelaajauransa keväällä 2005, mutta syksyllä 2009 hän teki paluun pääsarjatasolle HPK:n riveissä. ==Valmennusura== Lankosaari on toiminut Oulun Kärppien päävalmentajana Naisten liigassa kaudesta 2022–23. Tätä aiemmin hän toimi apuvalmentajana joukkueessa. ==Lähteet== * * ===Viitteet=== Luokka:Suomalaiset jääkiekkoilijat Luokka:Suomalaiset olympiamitalistit Luokka:Vuonna 1978 syntyneet Luokka:Elävät henkilöt Luokka:Suomalaiset jääkiekkovalmentajat
Sada Thompson

Sada Carolyn Thompson (27. syyskuuta 1927 Des Moines, Iowa – 4. toukokuuta 2011 Southbury, Connecticut) oli yhdysvaltalainen näyttelijä. Hän on voittanut uransa varrella useita palkintoja, mukaan lukien Emmy- ja Tony-palkinnot. Des Moinesissa, Iowassa syntynyt Thompson oli vuosina 1977, 1979 ja 1980 ehdolla kolmen Golden Globen saajaksi. Emmyyn hän oli ehdolla yhdeksän kertaa ja voitti sen vuonna 1978 pääroolistaan televisiosarjassa Family. Thompson oli niittänyt mainetta teatterissa, televisiossa sekä elokuvissa ja saanut paikan American Theatre Hall of Famessa. == Lähteet == == Aiheesta muualla == * *Sada Thompson, Actress Known for Maternal Roles, Dies at 83 (englanniksi) Luokka:Yhdysvaltalaiset näyttelijät Luokka:Primetime Emmy -palkinnon saajat Luokka:Vuonna 1927 syntyneet Luokka:Vuonna 2011 kuolleet Luokka:Tony-palkinnon saajat
Kisapuisto

Kisapuisto voi tarkoittaa ainakin seuraavia asioita; * Lahden kisapuisto, urheilualue ja jalkapallostadion * Lappeenrannan kisapuisto, urheilukeskus ** Lappeenrannan kisapuiston jäähalli, jäähalli ** Lappeenrannan kisapuiston tekojäärata, tekojäärata
Sari Krooks

Sari Kristiina Krooks (s. 2. helmikuuta 1968 Vaasa) on suomalainen jääkiekkoilija, pelipaikaltaan hyökkääjä. Hän kuului Suomen naisten ensimmäiseen olympiamitalin saavuttaneeseen jääkiekkojoukkueeseen. Krooks edusti Suomen naisten jääkiekkomaajoukkuetta yksissä olympialaisissa, viisissä MM-kisoissa ja kolmissa EM-kisoissa. Hän voitti Naganossa 1998 olympiapronssia ja lisäksi MM-pronssia vuosina 1990, 1992, 1994, 1997 ja 1999 sekä EM-kultaa vuosina 1989, 1991 ja 1995. Kaikkiaan hän pelasi 90 maaottelua ja teki niissä tehopisteet 51+40=91 sekä istui jäähyllä 114 minuuttia. Krooks korotettiin ensimmäisten naisten joukossa suomalaiseen Jääkiekkoleijona-kiekkoaateliin 2009. Kotimaassaan Krooks edusti Vaasan Sportia ja Tampereen Ilvestä. Hän pelasi myös useiden vuosien ajan Pohjois-Amerikassa edustaen Toronto Aerosia, Russellia ja Beatrice Aerosia. Jääkiekkouransa jälkeen Krooks kilpaili lumilautailussa jopa maailmancup-tasolla. ==Lähteet== * * *Krooksin tiedot Jääkiekkomuseon sivuilla. ===Viitteet=== Luokka:Suomalaiset jääkiekkoilijat Luokka:Suomalaiset lumilautailijat Luokka:Suomalaiset olympiamitalistit Luokka:Vuonna 1968 syntyneet Luokka:Elävät henkilöt
Pallopäävalaat

Grindvalaat (Globicephala) on valaiden lahkoon ja delfiinien heimoon kuuluva nisäkässuku. Siihen kuuluu kaksi lajia: * Pitkäeväpallopää eli pallopäävalas, ehdotettu nimeä eväpallopää (Globicephala melas, synon. Globicephala melaena) * Lyhyteväpallopää, ehdotettu nimeä pallopää (Globicephala macrorhynchus). Nisäkäsnimistötoimikunta on ehdottanut, että suvun suomenkieliseksi nimeksi vaihdettaisiin pallopäävalaat. Kyseinen nimi tarkoitti aiemmin Globicephalidae-heimoa, johon luettiin grindvalaiden lisäksi melonipäävalas (Peponocephala electra), kääpiömiekkavalas (Feresa attenuata), pikkumiekkavalas (Pseudorca crassidens) ja miekkavalas (Orcinus orca). Nykyisen luokittelun mukaan kaikki edellä mainitut lajit kuuluvat delfiinien heimoon (Delphinidae), jolle nimitys ”Globicephalidae” on synonyymi. ==Ulkonäkö== Pitkäevä- ja lyhyteväpallopäät eroavat toisistaan vain vähän. Yleensä lajeja ei voi erottaa toisistaan merellä niiden yhteisillä esiintymisalueilla. Grindvalaat ovat väritykseltään mustia tai tummanharmaita. Täysikasvuiset urosvalaat voivat kasvaa 6,1 metriä pitkiksi ja painaa 3 tonnia, ja täysikasvuiset naaraat voivat kasvaa 4,9 metriä pitkiksi ja painaa 1,5 tonnia. ==Esiintymisalue== Grindvalaita esiintyy trooppisissa ja lauhkeissa vesissä sekä pohjoisella että eteläisellä pallonpuoliskolla. Lyhytevä- ja pitkäeväpallopäiden esiintymisalueet ovat yhteisiä joillain alueilla, mutta useimmiten esiintymisalueet ovat erillisiä. Lyhyteväpallopäävalaat elävät lämpimämmissä vesissä kuin pitkäeväpallopäävalaat, niitä esiintyy päiväntasaajan molemmin puolin sijaitsevalla leveällä vyöhykkeellä. Pitkäeväpallopäitä elää pohjois- Atlantilla ja Eteläisellä jäämerellä. Pohjois-Atlantilla, suunnilleen Espanjan leveysasteilta Kanariansaarten leveysasteille, on yhteinen esiintymisalue. ==Elintavat== Uroksien elinikä on noin 45 vuotta ja naaraiden 60 vuotta. Grindvalaat saalistavat pääasiassa kalmareita. ===Saalistustapa=== Syvällä sukeltavia valaita pidetään yleensä hitaasti liikkuvina ja energiaa säästävinä eläiminä. Kansainvälinen tutkijaryhmä on tarkkaillut Kanariansaarten vesillä eläviä lyhyteväpallopäitä niihin kiinnitettyjen antureiden avulla. Anturit rekisteröivät valaiden nopeutta, syvyyttä ja suuntaa, ja valaiden ääntelyä ja valaiden kuulemia ääniä. Lyhyteväpallopäiden on havaittu saalistaessaan uivan jopa nopeudella 32 km/h. Valaat voivat pitää nopeutta yllä noin 200 metrin matkan, jonka jälkeen ne joko saavat saaliin kiinni tai luovuttavat. Valaat saalistavat pilkkopimeässä yli 800 metrin syvyydessä kaikuluotaimensa avulla. Lyhyteväpallopäiden saalistustapa muistuttaa gepardien saalistustapaa, jossa suurella nopeudella suoritetussa sprintissä kulutetaan paljon energiaa ja happea. Gepardit yli kaksinkertaistavat hengitystiheytensä sprintin aikana, mutta lyhyteväpallopäät saalistavat kuluttaen happea joka on sisäänhengitetty pinnalla. Tutkijat ovat saaneet epäsuoria todisteita siitä, että valaat saalistavat muun muassa jättiläiskalmareita. == Lähteet == * * Esiintymisalue- osio === Viitteet === Luokka:Delfiinit
Leonid Gaidai

Leonid Iovitš Gaidai (; 30. tammikuuta 1923 – 19. marraskuuta 1993) oli venäläinen elokuvaohjaaja. Hänen töihinsä lukeutuu erityisesti monia maan elokuvataiteen parhaina pidettyjä komedioita. Gaidai oli vuonna 1961 ehdolla Cannesin Kultaisen palmun saajaksi elokuvastaan Piski ja dynamiittipaukku. Hän sai Neuvostoliiton kansantaiteilijan arvonimen. ==Elokuvia== *1956: Rakkauden hinta (Dolgi put) *1961: Piski ja dynamiittipaukku (Pjos Barbos i neobytšnyj kross) *1969: Briljanttikäsi (Brilliantovaya ruka) *1965: Operaatio "Y" ja muita Shurikin seikkailuja (Operatsija Y i drugije prikljutshenija Shurika) *1967: Morsiamen ryöstö kaukasialaisittain (Kavkazskaja plennitsa – ili novyje prikljutshenija Shurika) *1971: 12 tuolia (Dvenadtsat stuljev) *1973: Iivana Julma vaihtaa ammattia (Ivan Vasiljevits menjaet professiju) *1975: Ei voi olla totta! (Ne mozhet byt!) *1980: Tulitikkuja lainaamassa (yhdessä Risto Orkon kanssa) *1982: Urheilulotto -82 (Sportloto -82) *1985: Opasno dlja zhizni! == Aiheesta muualla == * * Luokka:Venäläiset elokuvaohjaajat Luokka:Vuonna 1923 syntyneet Luokka:Vuonna 1993 kuolleet
Satu Huotari

Satu Anne-Marie Huotari (s. 13. maaliskuuta 1967 Oulu) on suomalainen jääkiekkoilija, pelipaikaltaan puolustaja. Hän kuului Suomen naisten ensimmäiseen olympiamitalin saavuttaneeseen jääkiekkojoukkueeseen. Huotari edusti Suomen naisten jääkiekkomaajoukkuetta yksissä olympialaisissa, kolmissa MM-kisoissa ja kolmissa EM-kisoissa. Hän voitti kaikista arvokisoistaan mitalin: olympiapronssia Naganossa 1998, MM-pronssia vuosina 1992, 1994 ja 1999, EM-kultaa vuosina 1993 ja 1995 sekä EM-pronssia vuonna 1996. Kaikkiaan hän pelasi 100 maaottelua. Kotimaansa pääsarjassa Huotari edusti Tampereen Ilvestä, Kerava Shakersia ja Oulun Kärppiä. Hän voitti Suomen mestaruuden Ilveksen joukkueessa vuosina 1985 ja 1986 sekä Shakersissa vuosina 1994 ja 1995. ==Lähteet== * * Luokka:Suomalaiset jääkiekkoilijat Luokka:Suomalaiset olympiamitalistit Luokka:Vuonna 1967 syntyneet Luokka:Elävät henkilöt
Johanna Ikonen

Johanna Annikki Ikonen (s. 9. tammikuuta 1969 Eno) on suomalainen jääkiekkoilija, pelipaikaltaan puolustaja. Hän kuului Suomen naisten ensimmäiseen olympiamitalin saavuttaneeseen jääkiekkojoukkueeseen. Ikonen edusti Suomen naisten jääkiekkomaajoukkuetta yksissä olympialaisissa, neljissä MM-kisoissa ja neljissä EM-kisoissa. Hän saavutti kaikissa arvokisoissaan mitalin: olympiapronssia Naganossa 1998, MM-pronssia vuosina 1990, 1992, 1994 ja 1997, EM-kultaa vuosina 1989, 1991 ja 1993 sekä EM-pronssia vuonna 1996. Kaikkiaan hän pelasi 87 maaottelua. Kotimaassaan Ikonen edusti Joensuun Kiekkopoikia, Helsingin IFK:ta, Kerava Shakersia, Kiekko-Espoota ja Itä- Helsingin Kiekkoa. Suomen mestaruuden hän voitti Shakersin riveissä vuosina 1994, 1995 ja 1996. ==Lähteet== * * Luokka:Suomalaiset jääkiekkoilijat Luokka:Suomalaiset olympiamitalistit Luokka:Vuonna 1969 syntyneet Luokka:Elävät henkilöt
Katja Lehto

Katja Maarit Lehto (s. 14. elokuuta 1972 Jyväskylä) on entinen suomalainen jääkiekkoilija, pelipaikaltaan puolustaja. Hän kuului Suomen naisten ensimmäiseen olympiamitalin saavuttaneeseen jääkiekkojoukkueeseen. Lehto edusti Suomen naisten jääkiekkomaajoukkuetta viisissä arvokisoissa ja saavutti kaikissa mitalin: olympiapronssia Naganossa 1998, MM-pronssia vuosina 1997, 1999 ja 2000 sekä EM-kultaa vuonna 1995. Kaikkiaan hän pelasi 92 maaottelua. Kotimaassaan Lehto edusti KalPaa ja JYPiä. Jälkimmäisen riveissä hän voitti Suomen mestaruuden vuosina 1997 ja 1998. ==Lähteet== * * Luokka:Suomalaiset jääkiekkoilijat Luokka:Suomalaiset olympiamitalistit Luokka:Vuonna 1972 syntyneet Luokka:Elävät henkilöt
Päivi Salo

Päivi Anneli Salo (s. 31. tammikuuta 1974 Orimattila) on entinen suomalainen jääkiekkoilija, pelipaikaltaan puolustaja. Hän kuului Suomen naisten ensimmäiseen olympiamitalin saavuttaneeseen jääkiekkojoukkueeseen. Salo edusti Suomen naisten jääkiekkomaajoukkuetta kaksissa olympialaisissa ja kaksissa MM- kisoissa. Hän saavutti olympiapronssia Naganossa 1998 ja MM-pronssia vuoden 1997 kisoissa Kanadassa. Kaikkiaan hän pelasi 73 maaottelua. Kotimaassaan Salo edusti Oulun Kärppiä. Hän ei voittanut yhtään Suomen mestaruutta mutta kylläkin himmeämpiä mitaleja. ==Lähteet== * * Luokka:Suomalaiset jääkiekkoilijat Luokka:Suomalaiset olympiamitalistit Luokka:Vuonna 1974 syntyneet Luokka:Elävät henkilöt
Tuula Puputti

Tuula Katriina Puputti (s. 5. marraskuuta 1977 Kuopio) on aktiiviuransa lopettanut suomalainen jääkiekkoilija, pelipaikaltaan maalivahti. Hän kuului Suomen naisten ensimmäiseen olympiamitalin saavuttaneeseen jääkiekkojoukkueeseen. Puputti edusti Suomen naisten jääkiekkomaajoukkuetta kaksissa olympialaisissa, kolmissa MM-kisoissa ja kaksissa EM-kisoissa. Hän voitti Naganossa 1998 olympiapronssia ja lisäksi MM-pronssia vuosina 1997, 1999 ja 2000 sekä EM-kultaa vuosina 1993 ja 1995. Kaikkiaan hän pelasi 109 maaottelua. Kotimaassaan Puputti edusti KalPaa, JYPiä ja Jyväskylän Hockey Catsiä. Jypin riveissä hän voitti Suomen mestaruuden vuosina 1997 ja 1998. Vuonna 2000 hän siirtyi pelaamaan Duluthiin, Minnesotaan. Tuula Puputin isosisko Tiina Puputti voitti myös jääkiekon Suomen mestaruuden. Urheilu- uransa jälkeen Puputti on työskennellyt Suomen Olympiakomiteassa ja jääkiekon MM-kisaprojekteissa 2012–2016. Hän on toiminut myös Suomen Jääkiekkoliiton toimitusjohtajan assistenttina ja jääkiekon naisten maajoukkueen joukkueenjohtajana 2013-2015 ja General Managerina 2018-2021. Vuonna 2016 hän aloitti Suomen luisteluliitossa toimisto- ja talouspäällikkönä. ==Lähteet== * * ===Viitteet=== Luokka:Suomalaiset jääkiekkomaalivahdit Luokka:Suomalaiset olympiamitalistit Luokka:Vuonna 1977 syntyneet Luokka:Elävät henkilöt
Liisa-Maria Sneck

Liisa-Maria Sneck (s. 10. marraskuuta 1968 Helsinki) on suomalainen jääkiekkoilija, pelipaikaltaan maalivahti. Hän kuului Suomen naisten ensimmäiseen olympiamitalin saavuttaneeseen jääkiekkojoukkueeseen. Sneck edusti Suomen naisten jääkiekkomaajoukkuetta yksissä olympialaisissa, neljissä MM-kisoissa ja kolmissa EM-kisoissa. Hän voitti Naganossa 1998 olympiapronssia ja lisäksi MM-pronssia vuosina 1990, 1992, 1994 ja 1997 sekä EM-kultaa vuosina 1989, 1991 ja 1993. Kaikkiaan hän pelasi 77 maaottelua. Kotimaassaan Sneck edusti Helsingin IFK:ta, Tampereen Ilvestä ja Kerava Shakersia. Hän voitti Suomen mestaruuden Ilveksen paidassa vuosina 1990, 1991, 1992 ja 1993 sekä Shakersin riveissä vuonna 1996. Pelaajauransa päätyttyä hän siirtyi Itä- Helsingin Kiekossa valmennustehtäviin. Kanadassa hän pelasi Hamilton Golden Hawksin joukkueessa. ==Lähteet== * * Luokka:Suomalaiset jääkiekkomaalivahdit Luokka:Suomalaiset olympiamitalistit Luokka:Vuonna 1968 syntyneet Luokka:Elävät henkilöt
Memphis Willie B.

Memphis Willie B. (oik. Willie Borum, 4. marraskuuta 1911 Shelby County, Tennesseehttp://www.allmusic.com/artist/p24569 - 5\. lokakuuta 1993http://www.wirz.de/music/andepfrm.htm) oli yhdysvaltalainen blueslaulaja, kitaristi ja huuliharpisti. Willie oppi kitaransoiton lapsena isältään ja memphisläiseltä medicine show -tähdeltä Jim Jacksonilta. Myöhäisteininä hän työskenteli Jack Kelly & His South Memphis Jug Bandin kanssa. Pian hän kuitenkin liittyi ammattimaiseen Memphis Jug Bandiin, joka tavallisesti työskenteli paikassa, josta myöhemmin tuli W. C. Handy Park. Yhtye kiersi myös New Orleansia myöten. 1930-luvulla Memphisin paras huuliharpisti Noah Lewis opetti häntä. Willie siirtyi musiikillisesti tiukasta jug band -tyylistä kohti delta bluesia - hän työskenteli muun muassa Rice Millerin, Willie Brownin, Garfield Akersin ja Robert Johnsonin kanssa. Hän pääsi levyttämään omalla nimellään Vocalion-levymerkille vuonna 1934 (äänitteitä ei ilmeisesti julkaistu), mutta palasi pian soittamaan juottoloihin ja pelitaloihin Son Joen, Joe Hill Louisin ja Will Shaden kanssa aina vuoteen 1943, jolloin hän liittyi Yhdysvaltain armeijaan. Armeijan jälkeen Memphis Willie B. siirtyi päivätöihin, kunnes 1960-luvun alun folk- ja bluesbuumin myötä palasi levytysstudiolle vuonna 1961. Elokuun äänityssessiosta Sun-studiolla syntyi albumi Introducing Memphis Willie B. Prestigen Bluesville-merkille. Willie alkoi kiertää keikoilla ja festivaaleilla yhdessä vanhojen ystäviensä Gus Cannonin ja Furry Lewisin kanssa. 1960-loppuun mennessä Willie Borum katosi musiikkipiireistä ja eräiden lähteiden mukaan kuoli Memphisissä 1970-luvun alussa. Toiset lähteet ilmoittavat kuolinvuodeksi 1993. == Lähteet == == Aiheesta muualla == * Kuvitettu diskografia * Memphis Willie B. Allmusic.com:ssa Luokka:Yhdysvaltalaiset bluesmuusikot Luokka:Yhdysvaltalaiset huuliharpistit Luokka:Yhdysvaltalaiset kitaristit Luokka:Yhdysvaltalaiset laulajat Luokka:Vuonna 1911 syntyneet Luokka:Vuonna 1993 kuolleet
John Henry Barbee

John Henry Barbee (mahdollisesti syntyjään William George Tuckerhttp://www.wirz.de/music/barbefrm.htm, s. 14. marraskuuta 1905, Henning, Tennessee - k. 3. marraskuuta 1964, Chicago, Illinoishttp://www.allmusic.com/artist/p30832) oli yhdysvaltalainen blueslaulaja ja kitaristi. Barbee kiersi 1930-luvulla ympäri etelävaltioita laulaen ja soittaen slide-kitaraa. Hän lyöttäytyi yhteen Big Joe Williamsin kanssa ja myöhemmin Memphisissä Sunnyland Slimin kanssa. Matkustettuaan Mississippiin hän tapasi myös Sonny Boy Williamson I:n, jonka kanssa soitteli yhdessä silloin tällöin. Syyskuussa 1938 hän äänitti Vocalion-levymerkille ensimmäisen äänitteensä ("Six Weeks Old Blues" / "God Knows I Can't Help It"). Vocalion olisi halunnut Barbeen äänittävän lisääkin musiikkia, mutta Barbee oli jättänyt viimeisen tunnetun olinpaikkansa Arkansasissa. Barbee selitti nopean muuttonsa johtuneen siitä, että hän joutui hankaluuksiin lain kanssa ammuttuaan tyttöystävänsä rakastajan kuoliaaksi. Hän myöhemmin sai selville, että mies oli ainoastaan haavoittunut. Barbee kuitenkin hylkäsi musiikkiuran soitettuaan jonkin aikaa Moody Jonesin ryhmän kanssa Maxwell Streetilla. 1960-luvun alun bluesbuumin aikana Willie Dixon alkoi etsiä Barbeeta ja löysi hänet työskentelemässä jäätelönmyyjänä Chicagossa. Barbee kiersi American Folk Blues Festivalin mukana Eurooppaa. Hän levytti joitakin kappaleita Spivey ja Storyville-merkeille ja myös joitakin Euroopassa äänitettyjä kappaleita on julkaistu Fontana-merkillä. Palattuaan Yhdysvaltoihin Barbee osti kiertueelta ansaitsemilla rahoillaan elämänsä ensimmäisen auton. Vain kymmenen päivää autokauppojen jälkeen hän ajoi jalankulkijan yli ja joutui vankilaan Chicagoon. Hän kuoli vankilassa kolmisen kuukautta myöhemmin sydäninfarktiin odottaessaan tuomiotaan. Hänet on haudattu Restvalen hautausmaalle Alsipiin Illinoisissahttp://www.findagrave.com/cgi-bin/fg.cgi?page=gr&GRid;=10661. == Tuotantoa == * "Six Weeks Old Blues" / "God Knows I Can't Help It" (1938, Vocalion 04417) * Portraits in Blues Vol. 9 (1964, Storyville SLP 171) * Blues Masters Vol. 3 (1994, Storyville STCD 8003) == Lähteet == == Aiheesta muualla == * Kuvitettu diskografia * John Henry Barbee Allmusic.com:ssa Luokka:Yhdysvaltalaiset bluesmuusikot Luokka:Yhdysvaltalaiset kitaristit Luokka:Yhdysvaltalaiset laulajat Luokka:Vuonna 1905 syntyneet Luokka:Vuonna 1964 kuolleet
Kalle Asukas

Kalle Asukas (16. huhtikuuta 1920 Kemi – 30. kesäkuuta 2008 Lahti) oli ensimmäinen suomalainen keilailun henkilökohtainen maailmanmestari. Asukas kilpaili viisissä keilailun MM-kilpailuissa. Helsingissä 1954 hän voitti MM- hopeaa kahdeksan miehen joukkuekilpailussa ja MM-pronssia viiden miehen joukkuekilpailussa. Essenin MM-kilpailuissa 1955 hän voitti kahdeksan miehen joukkuekilpailussa kultaa ja viisimiehiskisassa hopeaa. Helsingborgin MM- kilpailuissa 1958 hän voitti maailmanmestaruuden henkilökohtaisessa kilpailussa ja viisimiehiskisassa sekä MM-hopeaa kahdeksan miehen joukkuekilpailussa. Hampurissa 1960 hän saavutti MM-hopeaa parikilpailussa Rauno Mannin kanssa ja kahdeksan miehen joukkuekilpailussa. Méxicon MM- kilpailuissa 1963 Asukas oli henkilökohtaisessa kilpailussa parhaana eurooppalaisena kahdeksas mutta mitaleille hän ei enää yltänyt. Asukas voitti henkilökohtaisen Suomen mestaruuden vuonna 1957. Parikilpailun SM-kultaa hän voitti vuonna 1947 Toivo Hartmanin sekä vuosina 1948 ja 1949 Ossi Vuorion parina. Joukkuemestaruuden hän voitti Keila-Poikien joukkueessa vuosina 1953, 1957 ja 1963. Hän edusti myös Helsingin Kullervoa ja Keila-Kalleja ja toimi KePo:n ja KK:n puheenjohtajana. Asukkaan ennätystulokset olivat yhdellä sarjalla täydet 300 pistettä, kolmella sarjalla 739, neljällä sarjalla 973, kuudella sarjalla 1376 ja kahdeksalla sarjalla 1763. Hänet valittiin toisena suomalaisena keilailun kuuluisuuksien galleriaan vuonna 2004. ==Lähteet== * * * Luokka:Suomalaiset keilaajat Luokka:Vuonna 1920 syntyneet Luokka:Vuonna 2008 kuolleet
Harmaapallokala

Harmaapallokala (Arothron hispidus) on pallokalalaji, jonka luontaiseen elinympäristöön kuuluvat trooppiset merialueet Kaakkois-Atlantilla ja Kaakkois-Aasian merialueilla. Harmaapallokalaa pidetään joskus meri- ja murtovesiakvaarioissa.Meriakvaarion perustamismanuaali (myös suomenkielisen nimen lähde) == Koko ja ulkonäkö == Harmaapallokala voi kasvaa luonnossa jopa 50 cm pitkäksi. Akvaariossa se jää yleensä alle 20-senttiseksi. Sen vartalonmuoto on pallokaloille tyypillisen laatikkomainen. Vartalossa on tumman ruskeanharmaalla pohjalla sinertävänvalkeita pieniä pilkkuja. Vatsapuolella pilkut yhdistyvät sinisävyisemmiksi juoviksi. Evät ovat pistaasinvihreät. Harmaapallokalan, kuten muidenkin pallokalojen, hampaat ovat kasvaneet yhteen talttamaisiksi levyiksi. Suu on nokkamainen, kova, ja kala pystyy sillä murtamaan palasia korallista tai kovakuorisista meritähdistä. == Alkuperä == Harmaapallokala on peräisin Kaakkois-Atlantilta ja Indopasifiselta merialueelta. Nuoria yksilöitä tavataan jokisuiden murtovedessä. Harmaapallokala elää tyypillisesti 3–30 metrin syvyydessä. == Käyttäytyminen == Harmaapallokala on reviirikala, ja koiraat puolustavat aggressiivisesti reviiriään muita koiraita vastaan. Ne eivät välitä muista kaloista. Akvaariossa niitä ei voi pitää yhdessä selkärangattomien kanssa, koska pallokalat syövät tai näykkivät lähes kaikkia selkärangattomia. == Vesiolot ja ravinto == Harmaapallokala syö luonnossa enimmäkseen levää, mutta myös pieniä selkärangattomia kuten koralleja, pesusieniä, meritähtiä, nilviäisiä, ja merivuokkoja.Australian museums online Nuoret harmaapallokalat elävät murtovedessä ja voivat pärjätä lähes jokivettä vastaavissa oloissa, mutta aikuiset yksilöt tarvitsevat merivettä. Kaloja pitää myös suojella nopeilta suolapitoisuuden muutoksilta. == Lähteet == Luokka:Meriakvaariokalat Luokka:Pallokalat
Günter Blobel

Günter Blobel (21. toukokuuta 1936 Waltersdorf, Saksa – 18. helmikuuta 2018 New York, New York, Yhdysvallat) oli saksalaissyntyinen yhdysvaltalainen biologi. Blobel syntyi silloisen Preussin Ala-Sleesian provinssiin kuuluvassa Waltersdorfissa (nykyinen Niegosławice). Hän valmistui Tübingenin yliopistosta vuonna 1960 ja väitteli tohtoriksi Wisconsinin yliopistosta Madisonissa vuonna 1967. Vuonna 1986 hänet nimitettiin Howard Hughesin lääketieteelliseen instituuttiin. Vuonna 1999 Blobel sai Nobelin lääketieteen palkinnon siitä, että hän keksi vastasyntetisoituneiden proteiinien sisältävän tunnisteet, jotka ohjaavat näitä oikeaan paikkaansa solussa. Blobel tuki aktiivisesti Dresdenin jälleenrakentamista. Vuonna 1994 hän perusti ei-kaupallisen ”Friends of Dresden” -seuran ja toimi sen puheenjohtajana. Hän lahjoitti kaikki Nobelin palkinnosta saamansa rahat Dresdenin kunnostukseen, eritoten Frauenkirchen vuonna 2005 valmiiksi saatuun kunnostukseen ja uuden synagogan rakentamiseen. Vuodesta 2003 lähtien Blobel oli New Yorkissa sijaitsevan Rockefellerin yliopiston palveluksessa. == Tiedepalkinnot == * 1978: Yhdysvaltain kansallisen tiedeakatemian U.S. Steel -säätiön molekyylibiologian palkinto * 1982: Gairdner-säätiön kansainvälinen palkinto * 1987: Columbian yliopiston myöntämä Louisa Gross Horwitz -palkinto * 1993: Albert Lasker -palkinto lääketieteellisestä perustutkimustyöstä * 1995: Ciba Drew -palkinto biolääketieteellisestä tutkimustyöstä * 1996: Kuningas Faisalin palkinto * 1997: Pormestarin palkinto tieteellisestä ja teknisestä lahjakkuudesta * 1999: Nobelin lääketieteen palkinto == Lähteet == == Aiheesta muualla == * Blobelin sivu Rockefellerin yliopistossa * Blobelin Nobelin palkinnon autobiografia * Freeview video 'An Interview with Günter Blobel' by the Vega Science Trust (Vega Science Trustin tekemä haastattelu Günter Blobelin kanssa) * Louisa Gross Horwitz -palkinto * Günter Blobel, vuoden 2005 menestyksekäs amerikansaksalainen (Amerikansaksalaisten perintösäätiö) Luokka:Yhdysvaltalaiset biologit Luokka:Saksalaiset biologit Luokka:Nobelin fysiologian tai lääketieteen palkinnon saajat Luokka:Vuonna 1936 syntyneet Luokka:Vuonna 2018 kuolleet